කළුපාට නින්ජා ඇඳුමකින් වෙස් වළාගෙන රාත්‍රි කාලයේ කොළඹ දකුණ කොට්ඨාසයේ පොලිස් වසම් 03ක නිවාසවලට හොරෙන් ඇතුළුවී රුපියල් ලක්ෂ 40කට අධික වටිනා දේපළ සොරකම් කළ පුද්ගලයකු භාණ්ඩ සමඟ අත්අඩංගුවට ගැනීමට හැකි වූ බැව් කොහුවල පොලිස් ස්ථානාධිපති පොලිස් පරීක්ෂක චමින්ද එදිරිසූරිය මහතා දිනමිණට පැවසීය.පොලිසිය විසින් දෙහිවල කළුබෝවිල ප්‍රතිබිම්බාරාම පාරේ ඇළ ඉවුර ප්‍රදේශයේදී අත්අඩංගුවට ගත් මෙම සැකකරු දෙහිවල කොහුවල හා වැල්ලවත්ත යන පොලිස් වසම් තුනට අයත් කොහුවල ප්‍රදේශයේ නිවාස දොළහක්ද (12) වැල්ලවත්ත ප්‍රදේශයේ නිවාස 2ක්ද දෙහිවල ප්‍රදේශයේ නිවාස 7ක්ද කොල්ලකා ඇති බව පොලිසිය කියයි.මොහු විසින් රාත්‍රී කාලය පුරා නින්ජා ඇඳුමින් සැරසී සිට නිවැසියන් නින්දට ගිය පසු අලුයම් කාලයේ සැලසුම් සහගතව නිවාසවලට ඇතුළුවී නිවැසියන් සතු රන් භාණ්ඩ, අත්ඔරලෝසු, රන්මුදුමාල, පෙන්ඩන්ට්, ඩිජිටල් කැමරා, ජංගම දුරකථන , ලැප්ටොප් පරිගණක සහ විදේශ රටවල සුවඳ විලවුන් බෝතල් රැසක් ඇතුළු දේපළ මෙලෙස සොරාගනු ලැබ ඇති බව පොලිස් පරීක්ෂණවලින් අනාවරණය වී තිබේ.පසුගිය කාලය පුරා මේ ආකාරයට නිවාස වලට නින්ජා ඇඳුමින් සැරසී රාත්‍රී කාලයේ ඇතුළුවී දේපළ සොරා ගැනීම නිසා ප්‍රදේශවාසීන් බියෙන් ඇළලී පොලිසියට පැමිණිලි කිහිපයක්ම කර තිබේ.එම පැමිණිලි ඔස්සේ විමර්ශන කටයුතු ඇරඹූ පොලිසිය නිවසක සී.සී. ටී.වී කැමරා පද්ධතියක සටහන් දර්ශනයක රුවකට සමාන මෙම සැකකරු සැකපිට අත්අඩංගුවට ගෙන ප්‍රශ්න කිරීමේදී සැකකරුගේ කලිසම් සාක්කුවේ තිබී අත්ඔර්ලෝසුවක් හා රන්මුදු 2ක්, අත්මේස් 2ක් සොයා ගැනීමට හැකිවී ඇත.වැඩිදුරටත් ප්‍රශ්න කිරීම සඳහා අධිකරණයෙන් ලබාගත් දින 7ක රැඳවුම් නියෝග මත සිදුකළ පරීක්ෂණයේදී සැකකරු විසින් වැල්ලවත්ත හා හෙට්ටිවීදිය යන ප්‍රදේශවල විවිධ පුද්ගලයන්ට අලෙවි කැර තිබූ වටිනා රන් භාණ්ඩ, ලැප්ටොප් පරිගණක, ගමන්මලු, සුවඳ විලවුන් ඇතුළු ලක්ෂදහයක වටිනා දේපළ පොලිසිය භාරයට ගෙන තිබේ.තවද මොහු විසින් සොරාගනු ලැබූ දේපළ අලෙවියට වෙනම අලෙවි ජාවාරමක්ද ගොඩනඟාගෙන ඇති අතර එයට සම්බන්ධ කාන්තාවන් තිදෙනෙකු හා පිරිමි පුද්ගලයකුද අත්අඩංගුවට ගෙන අධිකරණය වෙත ඉදිරිපත් කැර දැනට රක්ෂිත බන්ධනාගාරගත කර ඇති බව පොලිසිය පවසයි.ගල්කිස්ස කොට්ඨාස භාර ජ්‍යෙෂ්ඨ පොලිස් අධිකාරී රවීන්ද්‍ර කරවිට, සහකාර පොලිස් අධිකාරී පී.